คลังไล่บี้กองทุนส่งเงินเข้าคลัง
กระทรวงการคลังเร่งให้อีก 8 กองทุนหมุนเร่งส่งเงินเข้าคลังเป็นของแผ่นดินอีก 1.44 หมื่นล้านบาท
26 มิ.ย. 2558

กระทรวงการคลังเร่งให้อีก 8 กองทุนหมุนเร่งส่งเงินเข้าคลังเป็นของแผ่นดินอีก 1.44 หมื่นล้านบาท 
นายมนัส แจ่มเวหา อธิบดีกรมบัญชีกลาง เปิดเผยว่า การนำส่งเงินของกองทุนหมุนเวียนที่มีสภาพคล่องส่วนเกินจำนวน 29 กองทุน รวมเป็นเงิน 2.81 หมื่นล้านบาท โดยมีกองทุนหมุนเวียนได้นำส่งเงินแล้ว 1.37 หมื่นล้านบาท
ทั้งนี้ ยังมีทุนหมุนเวียนอีก 8 กองทุน ที่ยังไม่ได้นำส่งเงิน รวมจำนวน 1.44 หมื่นล้านบาท ซึ่งได้มีการประชุมหารือให้เร่งส่งคลังเป็นรายได้แผ่นดิน โดยทุนหมุนเวียนทั้ง 8 กองทุน คือ กองทุนเพื่อการพัฒนาและเผยแพร่ประชาธิปไตย กองทุนเพื่อโครงการอาหารกลางวันในโรงเรียนประถมศึกษา กองทุนส่งเสริมงานวัฒนธรรมจังหวัด กองทุนพัฒนาการเมืองภาคพลเมือง กองทุนสงเคราะห์เกษตรกร กองทุนเพื่อส่งเสริมการอนุรักษ์พลังงาน กองทุนส่งเสริมการค้าระหว่างประเทศ และเงินทุนหมุนเวียนอุตสาหกรรมป้องกันประเทศ